laion/Wikipedia-Exotic huggingface dataset:
Panic (שיר של הסמית'ס)

"Panic" (בעברית: "פאניקה") הוא שיר של להקת הסמית'ס, שיצא לאור בשנת 1986 ונכתב על ידי הזמר מוריסי והגיטריסט ג'וני מאר. זוהי ההקלטה הראשונה בה השתתף החבר החדש קרייג גנון. "Panic" מבכה את מצבה של מוזיקת הפופ העכשווית, וקורא למאזינים "לשרוף את הדיסקו" ו"לתלות את הדי ג'יי" כנקמה. השיר יצא לאור על ידי ראף טרייד כסינגל והגיע למקום ה-7 במצעד הסינגלים האירי ולמקום ה-11 במצעד הבריטי. מוריסי החשיב את הופעתו של השיר ברדיו הבריטי בשעות היום כ"מהפכה זעירה" בדרכו, שכן הוא שודר בין המוזיקה אותה ביקר. מוריסי העניק מאוחר יותר ריאיון שנוי במחלוקת למגזין מלודי מייקר על נושא השיר, מה שעורר טענות לגזענות סמויה במילים וברמיזות לקמפיין Disco Sucks בשנות ה-70, שחלק מהפרשנים באותה תקופה האשימו אותו במניע גזעני. טענה זו הוכחשה בתוקף על ידי הסמית'ס, שטענו גם כי הריאיון ציטט באופן שגוי את מוריסי. הפרשה הובילה לוויכוח על משמעות השיר, כולל ספקולציות עדכניות יותר שהוא למעשה על ג'ימי סאוויל וההתעללות המינית הסמויה שלו באותה תקופה. מאוחר יותר הוא נכלל באלבומי האוסף The World Won't Listen ו-Louder Than Bombs (שניהם משנת 1987). "Panic" הוקלט באולפני ליווינגסטון בלונדון במאי 1986. אלו היו ההקלטות הראשונות של הלהקה מאז סיימו לעבוד על אלבומם השלישי The Queen Is Dead חצי שנה קודם לכן. במהלך תקופת הביניים, הבסיסט אנדי רורק פוטר עקב התמכרותו להרואין, שהפריעה לנגינתו. הלהקה שכרה את קרייג גנון כדי שיחליף אותו, אך לאחר ששכרו מחדש את שירותיו של רורק, הציע הגיטריסט ג'וני מאר לגנון משרה כגיטריסט שני. הלהקה, שמנתה אז חמישה נגנים, עבדה עם המפיק ג'ון פורטר; זו הייתה עבודתו הראשונה עם הקבוצה מזה שנתיים. הוא חשש שהשיר קצר מדי, ולכן העתיק את הטייק הראשון של הלהקה מ-5 במאי וחתך חזרה לבית הראשון בסוף כדי להאריך את אורכו. הלהקה לא התרשמה ובחרה להשאיר את השיר כפי שבנו אותו במקור. מידע על הסינגל "Panic" באתר מיוזיק בריינז מידע על השיר "Panic" באתר AllMusic מידע על היצירה "Panic" באתר Discogs סרטון השיר "Panic" באתר יוטיוב What are the biggest songs by The Smiths?, Radio X (באנגלית) Simon Goddard, The Smiths : songs that saved your life, Richmond : Reynolds & Hearn, 2002, עמ' 193, ISBN 978-1-903111-47-5 John D. Luerssen, The Smiths FAQ : all that's left to know about the most important British band of the 1980s, Montclair, NJ : Backbeat Books, 2015, עמ' 221, ISBN 978-1-4803-9449-0 Simon Goddard, The Smiths : songs that saved your life, Richmond : Reynolds & Hearn, 2002, עמ' 193–194, ISBN 978-1-903111-47-5 Was this Smiths song secretly written about Jimmy Savile?, Belfast Underground, ‏2023-12-29 (באנגלית) Simon Goddard, The Smiths : songs that saved your life, Richmond : Reynolds & Hearn, 2002, עמ' 191, ISBN 978-1-903111-47-5 Simon Goddard, The Smiths : songs that saved your life, Richmond : Reynolds & Hearn, 2002, עמ' 192–193, ISBN 978-1-903111-47-5 Simon Goddard, The Smiths : songs that saved your life, Richmond : Reynolds & Hearn, 2002, עמ' 195, ISBN 978-1-903111-47-5
חואן דויד קאבאל

חואן דויד קאבאל מורייו (בספרדית: Juan David Cabal Murillo; נולד ב-8 בינואר 2001 בקאלי שבקולומביה) הוא כדורגלן קולומביאני המשחק בעמדת המגן השמאלי בקבוצת יובנטוס מהסרייה א'. קאבאל גדל במחלקת הנוער של אתלטיקו נסיונל, ובשנת 2019 החל לשחק בקבוצה הבוגרת של המועדון במסגרת ליגת העל הקולומביאנית. הוא ערך 45 הופעות ליגה במדי המועדון, בהן הבקיע שער אחד, וזכה עם המועדון בגביע הקולומביאני. ב-20 באוגוסט 2022 חתם בהלאס ורונה מהסרייה א'. ב-11 בספטמבר ערך את הופעת הבכורה שלו במועדון, בהפסד 2-0 ללאציו במסגרת המחזור השישי בליגה לעונת 2022/2023. הוא שיחק במועדון במשך שתי עונות, בהן ערך 34 הופעות ליגה. ב-18 ביולי 2024 חתם על חוזה לחמש שנים ביובנטוס מהסרייה א'. אתלטיקו נסיונל הגביע הקולומביאני (1): 2021 חואן דויד קאבאל, באתר Transfermarkt חואן דויד קאבאל, באתר Soccerway חואן דויד קאבאל, באתר WorldFootball.net חואן דויד קאבאל, באתר FootballDatabase.eu Casa Editorial El Tiempo, Juan David Cabal, el futbolista de 18 años que no se siente un juvenil, futbolred.com (בספרדית) Juventus.com, Juan Cabal signs for Juventus! - Juventus, Juventus.com (באנגלית)
קווינסי וילסון

קווינסי וילסון (באנגלית: Quincy Wilson; נולד ב-8 בינואר 2008) הוא אתלט אמריקאי, שיאן העולם לנוער עד גיל 18 ובעל התוצאה השנייה בטיבה בארצות הברית בעולם (2024) בריצת 400 מטר. הוא ייצג את ארצות הברית באולימפיאדת פריז (2024) בריצת שליחים 4x400 מטר ובכך יהיה לאתלט האמריקאי הצעיר ביותר בהיסטוריה שהשתתף במשחקים האולימפיים. במבחנים האמריקאים לאולימפיאדת פריז (2024) שנערכו ביוג'ין, אורגון ב-23 ביוני אותה שנה הוא סיים במקום שישי בריצת 400 מטר בתוצאה של 44.94 שניות ונכלל במשלחת האמריקאית לאולימפיאדת פריז (2024) בריצת שליחים 4x400 מטר ובכך יהיה לאתלט האמריקאי הצעיר ביותר בהיסטוריה שהשתתף במשחקים האולימפיים. בשלב המוקדמות הוא קבע שיא עולם חדש לנוער עד גיל 18 בתוצאה של 44.66 שניות, שיפור שליא בן 5 השנים של ג'סטין רוביסון מארצות הברית (44.84 שניות) ועלה שני לשלב חצי הגמר שבו שיפר שוב את שיאו העולמי והעמידו על 44.59 שניות. כחודש לאחר מכן, בתחרות שנערכה בגיינסוויל, פלורידה ב-19 ביולי אותה שנה הוא שיפר שוב את שיאו העולמי והעמידו על 44.20 שניות, התוצאה השנייה בטיבה בארצות הברית והחמישית בעולם לשנת 2024. ריצת 400 מטר: 44.20 שניות (2024), שיא עולם לנוער עד גיל 18 מדיה וקבצים בנושא קווינסי וילסון בוויקישיתוף קווינסי וילסון, באתר התאחדות האתלטיקה הבין-לאומית
אקדמיית הכדורגל גאורגה חאג'י

אקדמיית הכדורגל גאורגה חאג'י (ברומנית: Academia de fotbal Gheorghe Hagi) היא אקדמיית נוער לכדורגל הממוקמת באובידיו, מחוז קונסטנצה, ומשמשת כמרכז העיקרי לנוער של המועדון הרומני פארול קונסטנצה. עד שנת 2021 שימשה כמרכז הנוער העיקרי של ויטורול קונסטנצה. האקדמיה הוקמה בשנת 2009 על ידי גאורגה חאג'י, כוכב נבחרת רומניה לשעבר, והיא עלתה 11 מיליון אירו, אחת הגדולות והמודרניות ביותר בדרום מזרח אירופה, ומכילה מעל 300 שחקנים, 9 מגרשי אימונים ומתקנים אחרים. נשיא האקדמיה הוא פאבל פניו וסגן הנשיא הוא נקולאי טנאסה. רזבאן מארין יאניס חאג'י דניס דראגוש אלכסנדרו צ'יצ'לדאו גבריאל יאנקו בובאן ניקולוב אתר האינטרנט הרשמי של אקדמיית הכדורגל גאורגה חאג'י בארכיון האינטרנט Noutăți, clasamente, echipă, academiahagi.ro (ברומנית) Academia Hagi :: Secțiuni :: AGH TV, web.archive.org, ‏2015-07-13 REPORTAJ EXCLUSIV » Suma fabuloasă pe care Gică Hagi a investit-o în Academie şi facilităţile incredibile din complex, GSP (ברומנית)
טורניר ההעפלה האולימפי של OFC

טורניר ההעפלה האולימפי של OFC (באנגלית: OFC Men's Olympic Qualifying Tournament) הוא טורניר כדורגל בינלאומי הנערך בין החברות ב-OFC, התאחדות הכדורגל של אוקיאניה. הטורניר כחלק ממשחקים טרם האולימפיאדות, על מנת לקבוע מי מהנבחרות החברות תעפיל למשחקים האולימפיים הקרובים. הנבחרות המורכבות הן נבחרות אולימפיות - נבחרות עד גיל 23 עם חריגי גיל - כפי שמותר באולימפיאדה. לאורך ההיסטוריה, היה הפרש גדול בין אוסטרליה וניו זילנד לבין שאר נבחרות האיים המקומיים שהתחרו נגדן, כאשר עד טורניר 2004 זכתה נבחרת אוסטרליה 4 פעמים מתוך 5, ומאז פרישת אוסטרליה מה-OFC ב-2006 (עברה ל-AFC, התאחדות הכדורגל של אסיה), זכתה ניו זילנד בארבע מתוך חמשת הטורנירים האחרונים (למעט ב-2015, אז זכתה פיג'י). נבחרת ישראל השתתפה פעם אחת בטורניר זה בשנת 1988 וסיימה כסגנית אחרי אוסטרליה, לאחר שגורשה מקונפדרציית הכדורגל של אסיה בשל לחץ של מדינות ערב, לכן השתתפה בתחרויות של אוקיאניה לזמן קצר כפתרון זמני, ועד שהתקבלה רשמית לאופ"א ב-1992. שלא כמו ביבשות אחרות, מנצחת טורניר זה איננה מקבלת או זוכה בפרס כלשהו מלבד הכרטיס להשתתפות באולימפיאדה הקרובה. 13 נבחרות מאושרות להשתתף בטורניר זה נכון ל-2023: סמואה האמריקנית איי קוק פיג'י קיריבטי (לא חברה בפיפ"א) קלדוניה החדשה ניו זילנד פפואה גינאה החדשה סמואה איי שלמה טהיטי (פוליניזה הצרפתית) טונגה טובאלו (לא חברה בפיפ"א) ונואטו הערה: טורניר המוקדמות האולימפי 2015 נערך כחלק מטורניר הכדורגל לגברים במשחקי האוקיינוס השקט 2015. אתר האינטרנט הרשמי של טורניר ההעפלה האולימפי של OFC
Shut Up and Dance

"Shut Up and Dance" (לעיתים מעוצב כ-"SHUT UP + DANCE") הוא סינגל של להקת הפופ רוק האמריקאית Walk the Moon. השיר נכתב על ידי Walk the Moon וקפטין קאטס והופק על ידי טים פגונטה. השיר יצא בהוצאת חברת התקליטים RCA רקורדס ב-10 בספטמבר 2014 כסינגל המוביל של אלבום האולפן השלישי שלהם, Talking Is Hard. נכון ליולי 2024, השיר הושמע למעלה מ-442 מיליון פעמים ביוטיוב, ולמעלה מ-1.7 מיליארד פעמים בספוטיפיי. מידע על היצירה "Shut Up and Dance" באתר מיוזיק בריינז מידע על הסינגל "Shut Up and Dance" באתר מיוזיק בריינז מידע על היצירה "Shut Up and Dance" באתר Discogs סרטון השיר "Shut Up and Dance" באתר יוטיוב WalkTheMoonVEVO (2014-10-23), WALK THE MOON - Shut Up and Dance (Official Video), ארכיון מ-2016-01-21, נבדק ב-2024-07-20 Shut Up and Dance, 2014-12-02, ארכיון מ-2024-02-09, נבדק ב-2024-07-20 "2015 Nielsen Music Canada Report" (PDF). Nielsen. p. 12. ארכיון (PDF) מ-23 באוגוסט 2017. נבדק ב-28 בינואר 2016. {{cite web}}: (עזרה) Cumulative sales: "Online Download (international) – 2015". Gaon Chart. Korea Music Content Industry Association. ארכיון מ-4 במרץ 2016. נבדק ב-16 בינואר 2016. {{cite web}}: (עזרה) "CHART: Digital Songs". Nielsen. נבדק ב-3 במרץ 2016. {{cite news}}: (עזרה)
אוריאנה לזרק-חלאס

אוריאנה לזרק-חלאס (בצרפתית: Auriana Lazraq-Khlass; נולדה ב-22 באפריל 1999) היא אתלטית צרפתייה, סגנית אלופת אירופה (רומא 2024) בקרב שבע. באליפות העולם שנערכה בבודפשט שבהונגריה באוגוסט סיימה במקום 12 בקרב שבע בשיא אישי חדש של 6,179 נקודות. באליפות אירופה שנערכה ברומא שבאיטליה ביוני זכתה במדליית כסף בקרב שבע בשיא אישי חדש של 6,635 נקודות, אחרי נפיסטו ת'יאם מבלגיה (6,848 נקודות) ולפני נור וידטס, גם היא מבלגיה (6,596 נקודות). ריצת 100 מטר משוכות: 13.35 שניות (2024) קפיצה לגובה: 1.77 מטר (2021) הדיפת כדור ברזל: 15.27 מטר (2024) ריצת 200 מטר: 23.56 שניות (2024) קפיצה לרוחק: 6.38 מטר (2021) הטלת כידון: 48.23 מטר (2024) ריצת 800 מטר: 2:12.07 דקות (2024) קרב שבע: 6,635 נקודות (2024) מדיה וקבצים בנושא אוריאנה לזרק-חלאס בוויקישיתוף אוריאנה לזרק-חלאס, באתר התאחדות האתלטיקה הבין-לאומית
מכון סנטה פה

מכון סנטה פה (SFI) הוא מכון מחקר תאורטי עצמאי ללא מטרות רווח הממוקם בסנטה פה, ניו מקסיקו, ארצות הברית ומוקדש למחקר רב-תחומי של מערכות מורכבות. [1] בדגש על העקרונות הבסיסיים של מערכות מורכבות מסתגלות, כולל מערכות פיזיקליות, ביולוגיות, חברתיות, תרבותיות וטכנולוגיות. המכון מדורג במקום ה-24 מבין "צוותי החשיבה המובילים בתחום המדע והטכנולוגיה" ובמקום ה-24 בין "צוותי החשיבה הרב-תחומיים הטובים ביותר" בעולם, על פי מהדורת 2020 של דוחות ה-Global Go To Think Tank Index, המתפרסמים מדי שנה על ידי אוניברסיטת פנסילבניה.[2] המכון מורכב ממספר מצומצם של חוקרים ופוסט-דוקטורט ששוהים במכון, קבוצה גדולה של סגל חיצוני שעיקר תפקידם הוא במוסדות אחרים, ומספר חוקרים אורחים. קבוצה של חוקרים בולטים מייעצים למכון כולל כמה מדענים זוכי פרס נובל. למרות שמחקר מדעי תאורטי הוא המוקד העיקרי של המכון, הוא גם מפעיל מספר בתי ספר קיץ פופולריים על מערכות מורכבות, יחד עם תוכניות חינוכיות המיועדות לתלמידים החל מחטיבת הביניים ועד לתואר שני. המימון השנתי של המכון מגיע משילוב של תורמים פרטיים, קרנות מעניקות מענקים, סוכנויות מדע ממשלתיות וחברות הקשורות לרשת העסקית שלו. תקציב 2014 עמד על קצת יותר מ-10 מיליון דולר. התאורטיקן האבולוציוני דייוויד קרקאואר(אנ') הפך לנשיא המכון ב-1 באוגוסט 2015. מכון סנטה פה נוסד ב-1984 על ידי המדענים ג'ורג' קואן(אנ'), דייוויד פינס (אנ'), סטירלינג קולגייט (אנ'), מארי גל-מאן, ניק מטרופוליס (אנ'), הרב אנדרסון (אנ'), פיטר א. קארות'רס(אנ') וריצ'רד סלנסקי (אנ'). כולם מלבד פינס וגל-מאן היו מדענים במעבדה הלאומית של לוס אלמוס. המכון נקרא במקור "מכון ריו גרנדה". המדענים חיפשו פורום לביצוע מחקר תאורטי מחוץ לגבולות המסורתיים של מחלקות אקדמיות ותקציבי מדע של סוכנויות ממשלתיות. המשימה המקורית של SFI הייתה להפיץ את הרעיון של תחום מחקר בין-תחומי חדש שנקרא תורת המורכבות או פשוט מערכות מורכבות. מאמץ חדש זה נועד לספק חלופה להתמחות ההולכת וגוברת שהמייסדים הבחינו במדע על ידי התמקדות בסינתזה בין דיסציפלינות. ככל שהרעיון של מדע בין-תחומי גדל בפופולריות, צצו מספר מכונים ומחלקות עצמאיות שהמיקוד שלהם הדגיש יעדים דומים . מכון סנטה פה נוצר כדי להיות מוסד ביקור, ללא משרות קבועות, קבוצה קטנה של חוקרים ופוסט-דוקטורט יושבים במקום, תוכנית מבקרים גדולה וקבוצה גדולה יותר של סגל חיצוני הקשור למכון אך ממוקם במוסדות אחרים. המוטיבציה של מבנה זה הייתה לעודד תחלופה פעילה ברעיונות ובאנשים, ולאפשר למחקר להישאר בחוד החנית של המדע הבינתחומי. כיום, מכון סנטה פה ממשיך לעקוב אחר המודל הארגוני הזה. אתר האינטרנט הרשמי של מכון סנטה פה (באנגלית) מדיה וקבצים בנושא מכון סנטה פה בוויקישיתוף אתר מכון סנטה פה מכון סנטה פה, ברשת החברתית פייסבוק מכון סנטה פה, ברשת החברתית אקס (טוויטר) מכון סנטה פה, ברשת החברתית אינסטגרם מכון סנטה פה, ברשת החברתית LinkedIn מכון סנטה פה, סרטונים בערוץ היוטיוב
איגוד יהודי ברית המועצות

איגוד יהודי ברית המועצות הוא ארגון לא ממשלתי המדווח על מצב זכויות האדם במדינות ברחבי מזרח אירופה ומרכז אסיה, חושף פשעי שנאה ומסייע לקהילות נזקקות. הארגון משתמש במעקב והסברה, כמו גם בסיוע הומניטרי, כדי להגן על הביטחון הפוליטי והפיזי של יהודים ומיעוטים אחרים באזור. המטה של הארגון נמצא בוושינגטון די. סי., והארגון מקושר לארגונים אחרים כמו קבוצת הלסינקי ממוסקבה. יש לו משרדים ברוסיה ובאוקראינה. הארגון הוקם ב-1970 כחלק מהתנועה לחופשי יהדות ברית המועצות, תגובה לדיכוי היהודים בברית המועצות ובמדינות אחרות בגוש הסובייטי. הנשיא המייסד היה לואיס רוזנבלום. נשיאים נוספים בעבר כוללים את האל לייט, סי פרומקין, איירין מיינקופסקי, בוב גורדון, לין סינגר, פמלה בראון כהן ומורי שפירא. ההנהגה לאחר נפילת ברית המועצות ב-1991 כוללת את יוסף אברמוביץ ולארי לרנר, ליאוניד סטונוב כמנהל, ומיילך שכטר כמנהל משרד לבוב. ליאוניד סטונוב היה חבר בארגון עוד לפני הגירתו לארצות הברית ב-1990, כשהיה מסורב עלייה ומחבר חוק ההגירה הראשון בהיסטוריה הסובייטית, שהוצג בפני הסובייט העליון של ברית המועצות ב-1989. דייוויד וקסברג שימש כסגן נשיא לאומי בשנות ה-80. פעילויות הארגון לאחר 1991 כוללות דיווח על מצב זכויות האדם במדינות ברית המועצות לשעבר, סיוע לקהילות נזקקות, מתן תמיכה למבקשי מקלט ומהגרים, וחשיפת הפרות זכויות אדם ופשעי שנאה, בין אם מופנים נגד יהודים או מיעוטים אחרים באזור, כמו צוענים או מוסלמים. לפי דוח של הארגון משנת 2013, נותרו כ-1.71 מיליון יהודים במדינות הפוסט-סובייטיות באותה תקופה. History of UCSJ "Pamela Cohen". Jewish Women's Archive. נבדק ב-22 בנובמבר 2015. {{cite web}}: (עזרה) "Meet Our Staff - UCSJ". UCSJ (באנגלית אמריקאית). נבדק ב-2015-11-25. palevsky, stacey (8 ביוני 2007). "Soviet Jewry activist chosen to head BJE | j. the Jewish news weekly of Northern California". J. נבדק ב-2016-10-26. {{cite news}}: (עזרה) Report: Estimated Jewish Population in the former Soviet Union (FSU). (July 3, 2013). Union of Councils for Soviet Jews. Retrieved 2015-09-24. The report states that the figures were "compiled by researcher Allan Miller," without further explanation.
Ruby Tuesday

"Ruby Tuesday" הוא שיר של להקת הרוק האנגלית הרולינג סטונז שיצא בינואר 1967. השיר הפך ללהיט הרביעי של הלהקה שהגיע למקום הראשון בארצות הברית והגיע למקום השלישי בבריטניה. מגזין רולינג סטון דירג את השיר במקום ה-310 ברשימת 500 השירים הגדולים בכל הזמנים. הרולינג סטונז הקליטו את "Ruby Tuesday" סביב נובמבר 1966 באולפני אולימפיק, במהלך הסשנים לאלבום "Between the Buttons". השיר הופק על ידי אנדרו לוג אולדהם. בהקלטה בולטת נגינתו של בריאן ג'ונס המנגן את מלודיית המשנה על חלילית אלט. מידע על היצירה "Ruby Tuesday" באתר מיוזיק בריינז מידע על הקומפוזיציה "Ruby Tuesday" באתר AllMusic גרסאות נוספות ל"Ruby Tuesday" באתר SecondHandSongs "Rolling Stone's 500 Greatest Songs of All Time". Rolling Stone. 7 באפריל 2011. נבדק ב-1 באוקטובר 2015. {{cite journal}}: (עזרה) Margotin & Guesdon 2016, p. 241. Babiuk & Prevost 2013, p. 244. ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
העתקת בחירת בן זוג

העתקת בחירת בן זוג (באנגלית: Mate-choice copying) היא תופעה שבה פרט ממין מסוים בוחר בן זוג על סמך הבחירות של פרטים אחרים מאותו המין. במילים אחרות, העדפותיו של הפרט מושפעות חברתית מהעדפותיהם של אחרים. תופעה זו תועדה ביותר מ-20 מינים שונים, כולל חרקים, יונקים ובני אדם. במהלך תהליך הבחירה, בני אדם ובעלי חיים נעזרים ברמזים חברתיים-סביבתיים, כמו הפגנת תחרותיות והדגשת היתרונות של הפרט ביחס לאחרים מאותו המין. הסביבה החברתית יכולה להסביר רבות מהשונות בהעדפות ובבחירות בן זוג, ולעיתים אף להשפיע על העדפות גנטיות לתכונות מסוימות, כגון מידת הדמיון לבן הזוג הפוטנציאלי. תהליך "העתקת בחירת בני זוג" התפתח במהלך האבולוציה, משום שהוא חוסך זמן ומשאבים רבים לפרט, המסתמך על ניסיונם של אחרים לצורך הערכת איכות בן הזוג הפוטנציאלי. רוב המחקרים בנושא התמקדו בנקבות, אך תופעה זו נצפתה גם אצל זכרים. לדוגמה, בדגים (כגון מולי מפרש) ובני אדם. מרבית המחקרים שנעשו על בני אדם התבצעו בקרב אנשים שאינם נמצאים בקשר זוגי. כאשר פרט בוחר בן זוג בהתבסס על הבחירות של אחרים, הדבר עשוי להעיד על תכונות חיוביות של בן הזוג, כמו גנים איכותיים או יכולת הישרדות גבוהה. גם בני אדם, בדומה לבעלי חיים אחרים, נוטים להסתמך על הצלחות קודמות של אחרים כדי להנחות את הבחירות הזוגיות שלהם. התנהגות זו משקפת מערכת העדפות אבולוציונית שהתפתחה לאורך זמן, אשר מספקת יתרון להצלחה רבייתית ולהישרדות הצאצאים, ובכך מהווה יתרון אבולוציוני. העדפותינו לבני זוג מושפעות במידה רבה מהקונצנזוס החברתי ומהתנהגויות של אחרים בסביבתנו. כאשר קבוצה מסוימת מביעה עניין או אישור כלפי בן זוג פוטנציאלי, הדבר מחזק את הערך הנתפס של אותו אדם ומגביר את הסיכוי שבני אדם אחרים יבחרו בו. תופעה זו מדגימה כיצד הקונצנזוס החברתי יכול להנחות את ההעדפות הזוגיות ולהשפיע על התנהגות הבחירה האישית. הילה שבורון, כיצד אנחנו בוחרים את בני הזוג שלנו?, על הספה. Suzanne H. Alonzo, Female mate choice copying affects sexual selection in wild populations of the ocellated wrasse, Animal Behaviour 75, 2008-05-01, עמ' 1715–1723 doi: 10.1016/j.anbehav.2007.09.031 Robert I. Bowers, Skyler S. Place, Peter M. Todd, Lars Penke, Jens B. Asendorpf, Generalization in mate-choice copying in humans, Behavioral Ecology 23, 2011-10-08, עמ' 112–124 doi: 10.1093/beheco/arr164 Amany Gouda-Vossos, Shinichi Nakagawa, Barnaby J. W. Dixson, Robert C. Brooks, Mate Choice Copying in Humans: a Systematic Review and Meta-Analysis, Adaptive Human Behavior and Physiology 4, 2018-12-01, עמ' 364–386 doi: 10.1007/s40750-018-0099-y Sofya Dolotovskaya, Christian Roos, Eckhard W. Heymann, Genetic monogamy and mate choice in a pair-living primate, Scientific Reports 10, 2020-11-23, עמ' 20328 doi: 10.1038/s41598-020-77132-9 Alice D Davies, Zenobia Lewis, Liam R Dougherty, A meta-analysis of factors influencing the strength of mate-choice copying in animals, Behavioral Ecology 31, 2020-07-09, עמ' 1279–1290 doi: 10.1093/beheco/araa064 ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
שבע האחיות (רכס הרים)

שבע האחיות (בנורווגית: De syv søstre) הוא רכס הרים באי אלסטן אשר במחוז נורדלנד שבנורווגיה. רכס ההרים מורכב משבע פסגות ההמוקמות לאורך החצי הדרום מזרחי של האי. שבעת הפסגות הן: בוטנקרונה, בגובה 1,072 מטרים. גריפוטן, בגובה 1,019 מטרים. שרינגן, בגובה 1,037 מטרים. טווילינגנה ("התאומים"), גובה הפסגה הגבוהה יותר הוא 980 מטרים וגובה הפסגה הנמוכה יותר הוא 945 מטרים. קווסטינדן, בגובה של 1,010 מטרים. ברייטינדן, בגובה של 910 מטרים. רכס ההרים פופולרי במיוחד בקרב מטיילים ומהפסגות נשקף נוף מרהיב של האזור שמסביב. ניתן לעלות על כל אחת מהפסגות באמצעות שבילים מסומנים, ועל כל פסגה ישנה מחברת בה המבקרים יכולים לכתוב את שמם. לאחר ביקור בכל הפסגות ניתן לפנות לעמותת התיירים המקומית שתנפיק תעודה כעדות להישג זה. ניתן גם לצפות ברכס ההרים במהלך שיט בספינות הורטיגרוטן אשר חולפות על פני הרכס. שראג צוק כס המטיף  מדיה וקבצים בנושא שבע האחיות בוויקישיתוף "De Syv Søstre - The Seven Sisters". נבדק ב-4 אוג' 2010. {{cite web}}: (עזרה) "The Seven Sisters (De Sju Søstre)". נבדק ב-4 אוג' 2010. {{cite web}}: (עזרה) De_syv_søstre terms Information Meaning and Synonyms knowledge explained, what is more, web.archive.org, ‏2012-02-26
נעימת השיכורים

נעימת השיכורים היא יצירה אינסטרומנטלית שהלחין יוני רועה והייתה לאחד מלהיטיו. בשנת 1999 בחר שמעון פרנס ברועה כמנהל המוזיקלי של תוכנית מוזיקה ים-תיכונית חדשה בשם שישי בטברנה ששודרה ביום שישי בערוץ הראשון. רועה ניהל מוזיקלית את התכנית במרבית שנותיה ואף הגיש אותה במשך כשנה. רועה ביסס את הלחן על מוטיב עממי נושן מהמוזיקה הטורקית. להקת התכנית ניגנה אותה בסיום כל תוכנית. נגן הכינור הטורקי ילמז טשצ'שמה שהופיע בתוכנית, ניגן בכלי שהיווה את מרכז היצירה. המנגינה כתובה בסולם פריגי שהוא סולם מינורי שבו התו השני בסולם מונמך בחצי טון. השיר יצא כסינגל באותה השנה במיני-אלבום בן 3 שירים של יוני רועה לצד "שיר אושר" ו"תני לחיות" בהוצאת הליקון-כנען. הנעימה נכללה באלבום האוסף "Spirits of the world 5"', שיצא לאור ב-2001 בחברת התקליטים "הליקון". בשנת 1999 בני אלבז חיבר מילים לנעימה הכלית כחלק משירי המחאה כנגד האשמתו בפלילים של השר אריה דרעי, לצד השיר "הוא זכאי", ממנו התנער לימים. פזמון השיר היה ”כל העם בוכה לך יא אריה, שתחזור מהר”. דין דין אביב ואמה עליזה אביב שפעלו כצמד תחת השם "על ידין", ביצעו את השיר למילים שחיבר אהוד מנור. השיר נקרא "שיר היין" ונכלל באלבום "ALIDIN" שיצא בשנת 2001. עומר אדם מרבה לשלב את השיר בהופעותיו כחלק ממחרוזת שירים בה הוא מעודד את הקהל: "תוציאו טלפונים, פתחו ת'סטורי רגע" בכדי לצלם את ההופעה ולהעלות אותה לסטורי שלהם באינסטגרם. אדם מלווה את הנגינה בשירת "טיניניי ניי", ולאחריה מבצע את הלהיט "היא רק רוצה לרקוד". אקורדי השיר "נעימת השיכורים" באתר Tab4u "נעימת השיכורים" באתר של אקו"ם יוני רועה - נעימת השיכורים, סרטון בערוץ "Helicon Music - הליקון", באתר יוטיוב (אורך: 03:18) מילות השיר "נעימת השיכורים", באתר שירונט נעימת השיכורים באתר "תו ישראלי" ניר וולף, יוני רועה פותח פה על הזמר המזרחי, באתר ישראל היום, 7 במרץ 2014 טליה לוין, ‏יוני רועה: "לייצג את ישראל באירוויזיון - אחד השיאים הגדולים שלי", באתר מעריב אונליין, 24 במרץ 2019 האלבום באתר אקו"ם יאיר טוקר, ‏"כשאני רואה את השיר 'הוא זכאי' בא לי להקיא על עצמי", באתר כיכר השבת, 21 בנובמבר 2018 שיר היין באתר אקו"ם
האירי

האם התכוונתם ל... האירי (סרט) – סרט אמריקאי משנת 2019 פרנק שירן – מאפיונר ובכיר באיגוד נהגי המשאיות בארצות הברית, נודע בכינויו "האירי" (The Irishman)
קוף חוטמני

קוף חוטמני או קוֹף חוֹטֶם (שם מדעי: Nasalis larvatus) הוא מין קוף צמחוני יחיד בסוגו ממשפחת הקופים בעלי הזנב (קופי העולם הישן), הנפוץ בטבע רק באזורים ספורים בבורנאו. המאפיין החזותי הבולט ביותר של קוף זה הוא אפו הגדול והבולט של הזכר, וזהו גם מקור שמו. ייעודו ומטרתו של האף לא ברור לגמרי, אך מקובל שהוא פשוט תוצר של ברירה מינית; נקבות קופי החוטם העדיפו זכרים בעלי אפים גדולים, וכך תכונה זו עברה בירושה והשתמרה. הזכרים גדולים בהרבה מן הנקבות: הם מגיעים לאורך 72 סנטימטרים ואורך זנבם מגיע עד ל-57 סנטימטרים, והם שוקלים עד 20 קילוגרם; הנקבות, לעומת זאת, אורכן עד 60 סנטימטרים והן שוקלות עד 12 קילוגרם. צבע פרוותם של קופי החוטם נע בין חום, כתום ואדמדם. לקופי החוטם, בעיקר לשילונים, כרס גדולה כתוצאה מהרכב התזונה שלהם. מערכת העיכול שלהם מחולקת לארבעה חלקים המסייעים לעיכול עלים. תהליך העיכול משחרר גז רב, הגורם לבטנם "להתנפח". תזונתו של קוף החוטם מתבססת על פירות ירוקים, אגוזים ועלים. הם החיה היחידה הצמחונית שיכולה לאכול מעץ המנגרוביה הרעיל, בזכות כמות רבה של רוק וחלוקת מערכת העיכול לארבעה חלקים. משך זמן העיכול שלהם הוא 50 שעות. הם חיים בקבוצות קטנות יחסית של 10–20 פרטים. החברות בקבוצה מסוימת אינה קבועה אלא גמישה מאוד, והקופים עוברים מקבוצה אחת לאחרת לעיתים קרובות יחסית. קופי החוטם ניזונים מעלים, פירות ואגוזים אותם הם קוטפים מן העצים, אולם בשל כריתת היערות ההולכת וגוברת והתיישבות האדם באזורים שבעבר לא היה בהם, מידלדלים מקורות המזון של קופי החוטם והם לא מהססים להיכנס לריכוזי אוכלוסייה אנושיים בעת חיפושם אחר מזון ולאכול שאריות מזון אנושי. לעיתים, כאשר הם אוכלים אגוזים בכמות רבה הגורמת לכך שהרעלנים שבתוכם מזיקים להם וגורמים לקלקול קיבה, אוכלים קופי החוטם אדמה המנטרלת את ההשפעה המזיקה של האגוזים. קופי החוטם חיים הן על העצים והן באזורי ביצות ועל הקרקע. סביבת המחיה שלהם ביצות מנגרוב כוללת עצים ואזורי מים רדודים המאפשרים הליכה ואף מים עמוקים הדורשים שחייה. כמו קופים רבים אחרים, לקוף החוטם יכולת טיפוס טובה. הוא גם שחיין מיומן - לעיתים הוא עובר בשחייה מאי לאי. בזמן המעבר במים רדודים בהליכה, קופי החוטם הולכים זקוף ומרימים את ידיהם אל על; הנקבות נושאות את ולדותיהן על הירך. קבוצות שלמות נצפו וצולמו כשהן הולכות זקופות גם מחוץ למים; קוף החוטם הוא היונק היחיד, חוץ מגיבון וגורילה, שנצפה מתנייד בצורה כזו לאורך זמן מלבד האדם. תכונות משותפות בין קוף החוטם ובין האדם, כמו מבנה האף וההליכה הזקופה, מהווים אישוש לתומכי תאוריית קוף המים, המציעה כי האבות הקדמונים של האדם חיו במשך תקופה אחת או יותר בסביבה מימית למחצה. קוף החוטם מצוי בסכנת הכחדה ורק כ-7,000 פרטים עודם חיים בטבע. האיומים העיקריים עליהם הם כריתת היערות המצמצמת את תחום המחייה שלהם ואת מקורות המזון שלהם וכן ציד. קוף חוטמני על ענף במלזיה מדיה וקבצים בנושא קוף חוטמני בוויקישיתוף קוף חוטמני, באתר ITIS (באנגלית) קוף חוטמני, באתר NCBI (באנגלית) קוף חוטמני, באתר Animal Diversity Web (באנגלית) קוף חוטמני, בבסיס הנתונים ARKive (באנגלית) קוף חוטמני, באתר האנציקלופדיה של החיים (באנגלית) קוף חוטמני, באתר GBIF (באנגלית) קוף חוטמני, באתר אנציקלופדיה בריטניקה (באנגלית) קוף חוטם(הקישור אינו פעיל, 15.8.2020) באתר הרשימה האדומה של IUCN תמונות וסיפורים על קוף החוטם מתוך בא במייל. קוף חוטם באתר הרשימה האדומה של IUCN